**Iepirkuma pretendentiem**

LBS iepirkuma komisija sniedz atbildi un skaidrojumus par atklāta konkursa LBS 2013/1 nolikumu:

**JAUTĀJUMS:**

Vai Finanšu piedāvājumā ailē "Nomas cena par dienu" ir jau jāiekļauj arī degvielas izmaksas un jādod kopā cena ar degvielu un autobusa nomu, viesnīcu izdevumiem šoferiem u.c. izmaksas? Vai arī degviela tiks rēķināta pēc fakta, ņemot vērā nobrauktos km un degvielas patēriņu, kurš jānorāda tehniskajā specifikācijā?

**ATBILDE:**

Nolikuma 2.8.2. punkts nosaka, ka Pasūtītājs pakalpojuma sniegšanas laikā atsevišķi neapmaksā transporta līdzekļu vadītājam viesnīcu, autostāvvietu un ēdināšanu, izdevumus par mobilo telefonu sakariem un izlietoto degvielas apjomu, OCTA apdrošināšanu, piemērotos sodus par ceļu satiksmes noteikumu pārkāpumiem.

Tādējādi „Nomas cenā par dienu” ir jāiekļauj visi iespējamie izdevumi, kas Pretendentam rodas, nodrošinot pakalpojumu.

**JAUTĀJUMS:**

Lūdzu sniegt skaidrojumu, vai finanšu piedāvājumā iepretim ailēm „Pavisam kopā ((1+2) bez PVN (LVL) + 15%) par visu pakalpojuma sniegšanas laiku” un „Pavisam kopā ( (1+2) ar PVN (LVL) + 15%) par visu pakalpojuma sniegšanas laiku” ir jānorāda transporta līdzekļa nomas maksas izdevumi atbilstoši norādītājai aprēķina formulai par dienu?

**SKAIDROJUMS:**

Saskaņā ar LBS iepirkuma komisijas 2013.gada 22.maija sēdē pieņemto lēmumu (prot. Nr.2), tehniski precizēta atklāta konkursa LBS 2013/1 nolikuma 3.pielikuma tabulas 3.kolonnas paskaidrojošā daļa, izsakot tabulu šādā redakcijā.

|  |  |  |
| --- | --- | --- |
| **Nr.** | **Transporta līdzeklis** | **Transportlīdzekļa nomas cena**  **(LVL)** |
| 1. | Autobuss (no 48-53 sēdvietas) |  |
| 2. | Mikroautobuss (no 16 – 18 sēdvietas) |  |
|  | Kopā (1 + 2) bez PVN (LVL) **par dienu\*** |  |
|  | PVN (LVL) |  |
|  | Kopā (1+ 2) ar PVN (LVL) **par dienu\*** |  |
|  | 15 % neparedzētie izdevumi |  |
|  | Pavisam kopā ((1+2) bez PVN (LVL) + 15%) **par visu pakalpojuma sniegšanas laiku** |  |
|  | Pavisam kopā ( (1+2) ar PVN (LVL) + 15%) **par visu pakalpojuma sniegšanas laiku** |  |

Tādējādi finanšu piedāvājumā iepretim ailēm „Pavisam kopā ((1+2) bez PVN (LVL) + 15%) par visu pakalpojuma sniegšanas laiku” un „Pavisam kopā ((1+2) ar PVN (LVL) + 15%) par visu pakalpojuma sniegšanas laiku” ir jānorāda transporta līdzekļu nomas maksas izdevumi **par visu pakalpojuma sniegšanas laiku (t.i., piedāvājuma kopējā cena), savukārt iepretim ailei „**Kopā (1 + 2) bez PVN (LVL) **par dienu”, jānorāda transporta līdzekļu (autobusi un mikroautobusi) nomas maksas kopējie izdevumi dienā.**

**JAUTĀJUMS:**

Lūdzu sniegt skaidrojumu, vai finanšu piedāvājumā iepretim ailei „15 % neparedzētie izdevumi” ir jānorāda izdevumi ar PVN.

**SKAIDROJUMS**

Finanšu piedāvājumā iepretim ailei „15 % neparedzētie izdevumi” ir jānorāda 15% **no kopējās summas** **par visu pakalpojuma sniegšanas laiku bez PVN.**